— 299 — 



og — hvad Billedorne ikke kan vise — det er ledsaget af, at Affarv- 

 ningen af Bladene foregaar senere end i Bregentvedegnen; endnu 

 ind i November kan de holde sig grønne lang Tid efter at Løvet 

 har skiftet Farve paa Bregentved. 



Det forekommer mig, at den ovenfor givne Fremstilling af 

 Sommerskuddenes Udvikling peger i Retning af at vise, hvorledes 

 den forskellige Proveniens giver sig tilkende, at Racemærket er 

 uforanderligt; Planten vedbliver at ville udvikle sig som Racen, 

 til hvilken den hører; hvis dennes Individer først sent paa Aaret 

 afslutter deres Udvikling, vil Planten det samme, og naar den 

 saa møder vort tidlige og kolde Efteraar, faar vi det Fænomen 

 som Fig. 3 viser hos Eg, og det forekommer mig, at noget af det 

 samme gælder for Bøgens Vedkommende, naar vi ser, at det samme 

 Frø giver Planter med tykke Sommerskud og store svulmende Knop- 

 per (Fig. 11), naar Planten voxer paa Langeland, medens det paa 

 Bregentved giver tynde og spinkle Skud med smaa Knopper (Fig. 9). 



Vi staar vist her, som før berørt, overfor Virkningen af kli- 

 matiske Forhold. Thi der er en meget betydelig Forskel paa 

 Efteraarets Temperatur for Sydfyen og for Sydøstsjælland i Maa- 

 nederne September, Oktober, November, varmere det første Sted 

 end det sidste. Professor A. Oppermann oplyser saaledes, at 

 Middeltemperaturen i Tidsrummet 1874 — 1905 for Sydfyen i Maa- 

 nederne September, Oktober, November har været 13,1 ; 8,5; 

 4,4° C, medens de samme Tal for Midtsjælland er 12,6; 7,9; 

 3,6 0 G. 



Det varmere Efteraar paa Sydfyen følges af det omtalte 

 Forhold, at Sommerskuddene hos Planter af samme Oprindelse 

 paa Bregentved bliver tynde og svage, paa Langeland bliver 

 fyldige, rette, med svulmende Knopper. 



Vi har her det samme for Bøgen som Gunnar Schotte om- 

 taler, hvor han giver Anvisning ved Indkøb af Fyrrefrø ; han 

 fremhæver i Lighed med Engler og A. Gieslar, at det i et 

 barskere (»kargare«) Klima udviklede Frø giver Planter, der er 

 tilpassede for dette Klima og bibeholder deres iboende Egen- 

 skaber ved Forflytning til mildere klimatiske Forhold — de 

 voxer vedblivende omtrent lige saa langsomt som paa Hjemstedet 

 og saaledes betydelig langsommere end Planter af Frø fra den 

 givne Lokalitet. — Paa den anden Side har den i et mildt Klima 

 hjemmehørende Race et iboende Krav paa en lang Vegetations- 

 periode, og Planter af saadant Frø bibeholder dette Krav ogsaa 

 ved Forflyttelser til et barskere Klima. 



